സെലിബ്രിറ്റികളെ അവിചാരിതമായി അടുത്തുകിട്ടിയാൽ എന്തുചെയ്യും . ആരായാലും ആദ്യമൊന്ന് അമ്പരന്നുപോകും . വിമാനയാത്രയ്ക്കിയിൽ അവിചാരിതമായി സുരേഷ്ഗോപിയെ കണ്ടുമുട്ടിയ അമ്മൂമ്മയുടെ പ്രതികരണം സോഷ്യൽ മീഡിയയിൽ വൈറലാകുകയാണ് . തൊട്ടടുത്ത സീറ്റിൽ വെള്ളിത്തിരയിലെ സൂപ്പർസ്റ്റാറും എംപിയുമാണെന്ന അമ്പരപ്പൊന്നും അമ്മൂമ്മയ്ക്കുണ്ടായില്ല . നിലമ്പൂരെത്തിയോ മോനെ എന്നാണ് അവർക്ക് സുരേഷ് ഗോപിയോട് ചോദിക്കാൻ ഉണ്ടായിരുന്നത് . എത്തിയില്ലെന്ന് ചിരിച്ചുകൊണ്ടുതന്നെ സുരേഷ് ഗോപി മറുപടിയും നൽകി . സ്വതസിദ്ദമായ ശൈലിയിൽ തന്നെ അമ്മൂമ്മ പിന്നെയും സംസാരം തുടർന്നു . നിലമ്പൂരെത്തിയാൽ ഞങ്ങൾക്കൊരു ബസിൽ കയറി പോയാൽ മതിയെന്ന് തുടങ്ങി അമ്മൂമ്മ പിന്നെയും സംസാരിച്ചുകൊണ്ടേയിരുന്നു . എല്ലാത്തിനും രസകരമായി മറുപടി പറയാൻ സുരേഷ്ഗോപിയും മടികാട്ടിയില്ല .